Juan Mata

**Juan Manuel Mata García**, nado en Burgos o 28 de abril de 1988, é un futbolista español. Xoga de centrocampista e o seu equipo actual é o Western Sydney Wanderers F. C. Pertencente á A-League.

Tamén xoga na selección de fútbol de España, coa que gañou a Copa Mundial de Fútbol en 2010 e a Eurocopa de 2012, dous dos tres títulos do triplete conseguido pola selección entre 2008 e 2012, inédito na historia do fútbol.

## Traxectoria 
Mata naceu en Burgos (onde nese momento xogaba o seu pai), aínda que é de familia asturiana e el considérase como tal. Aos tres anos de idade regresou a Oviedo. Comezou a xogar ao fútbol en La Fresneda, logo formou parte do Juventud Estadio, equipo ovetense, ata que con 12 anos foise ao Real Oviedo. A pesar da súa idade xa apuntaba xeitos debido a técnica, á súa velocidade e aos seus goles e driblins, características que lle valeron para que, tras pasar tres anos no equipo asturiano, fichase polas categorías inferiores do Real Madrid con 15 anos. Debutou no Cadete A e foi subindo banzos cada tempada, logo o Xuvenil C e finalmente o Xuvenil A na tempada 2005-2006 e co que gañou a liga e a Copa de Campións Xuvenil.

Ese mesmo ano disputou tamén o Campionato Europeo Sub-19 coa selección española, no que se proclamou campión e anotou 4 goles, pechando así unha campaña espectacular. Isto valeulle para dar o salto ao Real Madrid Castilla sen nin sequera ter que pasar polo Real Madrid C.

Na tempada 2006-07 Juan Mata xogou no Real Madrid Castilla. A súa posición no campo trasladouse á banda esquerda, actuando como extremo, aínda que sen perder o seu olfacto de cara ao gol xa que terminou como o segundo máximo goleador do filial con 10 goles tras o dianteiro Negredo.

Mata en 2007 chega ao Valencia CF onde ao principio non conta para o adestrador dese momento (Quique Sánchez Flores) pero tras a marcha deste, chega Ronald Koeman o cal conta con el. A súa achega é moi destacada na Copa do Rei con 4 goles en partidos tan decisivos como nas semifinal contra o FC Barcelona en Mestalla ou os goles no Vicente Calderón na final e en cuartos de final.

Na tempada 2008-09 empezou como titular nun Valencia CF que fixo o mellor arranque ligueiro da súa historia. Participou activamente con 6 goles na liga e marcando algúns importantes como en Mestalla contra o Osasuna o cal valeu 3 puntos. En competición europea estreouse marcando un gol de cabeza na Copa da UEFA contra o Rosenborg. Durante a campaña 2008-09 marcou un total de 12 goles en liga, 1 en Copa do Rei e outro máis na Copa da UEFA. Tamén destacou polas súas asistencias nas tres competicións que axudaron ao equipo a acabar en sexta posición. Foi xunto a David Villa o mellor do Valencia CF nesa tempada.

A tempada 2009-10 empeza para el marcando o primeiro gol do equipo contra o Sevilla FC a pase de Ever Banega, un gol que permitiu ao Valencia CF encarrilar o partido, un partido que ao final pechou Pablo Hernández co 2-0 a pase do mesmo Banega. Nesta tempada herda o dorsal número 10 que fora portado por Miguel Ángel Angulo, durante moitísimas tempadas, e doutros xogadores destacados na historia do club ché como Kempes ou Guillot. Nesta tempada marca 32 goles en competicións oficiais e 4 máis coa Selección.

### Selección española 
Foi internacional coa Selección española Sub-19, coa que gañou o Campionato Europeo de 2006 disputado en Polonia, protagonizando unha grande actuación e marcando 4 goles na fase final, sendo o segundo máximo goleador do equipo por detrás de Alberto Bueno. No Mundial sub-20 do Canadá anotou un importante gol contra Zambia na primeira fase.

Foi convocado por primeira vez coa absoluta por Vicente del Bosque para un amigable contra Chile aínda que non debutou. O seu primeiro gol coa Selección foi no partido de clasificación para o Mundial 2010, onde Mata lucindo o seu novo dorsal o número "13" marcou un gol no minuto 90 ante Estonia a un gran pase de Cazorla (3-0 para España) Devandita convocatoria repetiuse de face ao dobre enfrontamento contra Turquía, dentro da fase de clasificación para o mundial de 2010. Participou algúns minutos na Copa Confederacións. Foi 9 veces internacional, marcando 7 goles.

O 11 de xullo de 2010 proclamouse campión da Copa Mundial de Fútbol coa selección española en Suráfrica.

## Estatísticas 
* Datos actualizados a 16 de maio de 2010.

*****Inclúe a Supercopa de España e amigables de pretemporada.

## Palmarés 
### Club 
;Valencia
* Copa do Rei: 2007–08

;Chelsea
* FA Cup: 2011–12
* UEFA Champions League: 2011–12
* UEFA Europa League: 2012–13

## Notas 
## Véxase tamén 
### Ligazóns externas 
* Estatísticas en ValenciaCF.com
* juanmata10.com